|  |  |
| --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **Jedinstveni upravni odjel** | |

|  |
| --- |
| KLASA: 400-01/22-01/0002  URBROJ: 2170-27-03-03/1-22-0009  Matulji, 20.12.2022. godine |

**IZVJEŠĆE O PROVEDENOM JAVNOM SAVJETOVANJU**

|  |  |  |
| --- | --- | --- |
| **NAZIV AKTA / TEME SAVJETOVANJA** | **PRIJEDLOG PRORAČUNA OPĆINE MATULJI ZA 2023. GODINU I PROJEKCIJE ZA 2024. I 2025. GODINU** | |
| **TRAJANJE**  **SAVJETOVANJA** | Savjetovanje otvoreno je dana 2. prosinca 2022. godine i trajalo je do 19. prosinca 2022. godine. Sudionici u javnom savjetovanju mogli su svoje prijedloge **i/ili sugestije dostaviti osobno ili** poštom na adresu Općina Matulji, Trg Maršala Tita 11, Matulji ili elektroničkom poštom na adresu: općina.matulji@matulji.hr | |
| **NAZIV UČESNIKA** | **PRIJEDLOG** | **OČITOVANJE PREDLAGATELJA** |
| Goran Šajina, Juradni | * Povećanje stavke u Programu 2003 Školstvo, Aktivnost A200311 Osnovnoškolsko obrazovanje, Sufina- nciranje radnih materijala za 50.000,00 kuna (6.636,14 eura) u 2023., 2024. i 2025. godini * Smanjenje stavke u Programu 2004 Kultura, Aktivnost A200410 Matuljske ljetne večeri, Ostale usluge za 50.000,00 kuna (6.636.14 eura) u 2023., 2024. i 2025. godini * Obrazloženje – predlaže se povećanje iznosa za sufinanciranje radnih materijala kako bi se pokazala još veća socijalna osjetljivost i briga za mještane, posebice u vremenima sve većih poskupljenja. Također, navedeno je da je Grad Rijeka predvidio besplatne radne bilježnice za sve osnovnoškolce. Smanjenje se predlaže sredstava za organizaciju Matuljskih ljetnih večeri za što se smatra da i smanjeni iznos biti dovoljan da se kvalitetno pripreme Matuljske ljetne večeri | * Navedeni prijedlog je već djelomično prihvaćen budući je konačnim prijedlogom Proračuna za 2023. godinu predviđeno povećanje za 4.000,00 eura (30.138,00 kuna) * Gledajući ukupan iznos kompleta obveznih radnih materijala za učenike osnovnih škola koji su se u ovoj školskoj godini kretali od oko 200,00 kuna za niže razrede do oko 700,00 kuna za više razrede, već ovi planirani iznosi sufinanciranja pokrivaju gotovo cijeli iznos kompleta, odnosno veći dio, ovisno o razredu. Također, sljedeće će se godine prije početka školske godine, odnosno prije zaprimanja zahtjeva sagledati aktualne cijene radnih materijala te ovisno o potrebi povećati iznos sufinanciranja. Za napomenuti je i da se za učenike koji su iz obitelji slabijeg imovinskog statusa financira cjelokupni iznos za radne materijale sukladno Odluci o socijalnoj skrbi. * Također, Grad Rijeka nije predvidio sufinanciranje radnih bilježnica za sve učenike osnovnih škola, već samo za one učenike koji udovoljavaju uvjetima po socijalnom programu |
| * Povećanje stavke u Programu 2006 Socijalna skrb, A200604 Pomoć za novorođenu djecu, Naknade građanima i kućanstvima u novcu za 49.978,85 kuna (6.633.33 eura) u 2023., 2024. i 2025. godini * Smanjenje stavke u Programu 2006 Socijalna skrb, Kapitalni projekt K200601 Sufinanciranje doma za starije, Kapitalne pomoći unutar općeg proračuna za 149.936,55 kuna (19.900,00 eura) u 2023. godini * Obrazloženje – predlaže se povećanje sredstava kako bi se pokazala još veća socijalna osjetljivost i briga za još kvalitetniju pronatalitetnu politiku. Navodi se kako je najnoviji popis stanovništva pokazao da Matulji imaju sve veći broj stanovnika, da u Matuljima ima sve više mladih obitelji te natalitet raste. Smanjenje se predlaže za sufinanciranje projekta Doma za starije u predviđenom iznosu za 2023. godinu budući se smatra da je projekt na „dugačkom štapu“. | * Navedeni prijedlog je već načelno prihvaćen iako povećanje ove pozicije ne znači povećanje pomoći koja bi se isplaćivala budući je isto propisano odlukom koju je donijelo Općinsko vijeće stoga je nužno donošenje izmjene odluke kako bi se povećali iznosi pomoći za novorođenu djecu * Eventualno povećanje će se planirati izmjenama proračuna u 2023. godini, ukoliko to bude potrebno sukladno broju podnesenih zahtjeva i iznosima sukladno novoj odluci * Predloženi amandman se ne bi mogao prihvatiti u dijelu koji se navodi za 2024. i 2025. godinu budući nisu predložene stavke koje se umanjuju |
| Sandro Ladavac, Jušići | * Povećanje stavke u Programu 2012 Zaštita okoliša, Tekući projekt T201202 Sufinanciranje izrade projektne dokumentacije za solarne elektrane u kućanstvima, Kapitalne donacije građanima i kućanstvima za 50.000,00 kuna (6.636,14 eura) u 2023., 2024. i 2025. godini * Smanjenje stavke u Programu 2004 Kultura, Aktivnost A200403 Karneval, Ostale usluge za 50.000,00 kuna (6.636.14 eura) u 2023., 2024. i 2025. godini * Obrazloženje – pohvaljuje se stavljanje ove stavke u proračun i projekcije te se predlaže povećanje iznosa za sufinanciranje izrade projektne dokumentacije za solarne elektrane u kućanstvima kako bi se pokazala jaka ekološka poruka, da kroz godine stvori što šira baza solarnih panela duž cijele Općine. Smanjenje se predlaže sa stavke Karneval za što se smatra da se ne bi trebalo osjetiti budući su sredstva povećana u odnosu na 2022. godinu i da se s tim iznosom može organizirati kvalitetna karnevalska događanja. | * Navedeni prijedlog se ne prihvaća budući se smatra da će za početak provedbe ove vrste sufinanciranja predloženi iznos biti dovoljan te će se po provedenoj evaluaciji moći utvrditi daljnje mjere |
| * Povećanje stavke u Programu 2011 Gospodarstvo, Aktivnost A201103 Subvencije za razvoj turizma za 24.999,21 kuna (3.317,97 eura) u 2023., 2024. i 2025. godini * Smanjenje stavke u Programu 1002 Izvršno tijelo - Općinski načelnik, Aktivnost A100201 Trošak redovnog rada izvršnog tijela, Usluge promidžbe i informiranja za 24.999,21 kuna (3.317,97 eura) u 2023., 2024. i 2025. godini * Obrazloženje – predlaže se povećanje iznosa za subvencije za razvoj turizma budući se sve više matuljskih obitelji bavi turizmom te svaka subvencija dobro dođe i pokazuje pravac kojim Općina ide. Smanjenje se predlaže sa stavke promidžbe i informiranja u programu izvršnog tijela. | * Navedeno se ne prihvaća budući nije dan konkretan prijedlog na koje subvencije se odnosi povećanje |

OPĆINA MATULJI